அனாக்சிமாண்டர்

thumb
அனாக்சிமாண்டர் (Anaximander,  அனாக்சிமாண்ட்ரோசு, Anaximandros;  கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்."Anaximander" in Chambers's Encyclopædia. London: George Newnes, 1961, Vol. 1, p. 403.

அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது.Themistius, Oratio 36, §317 இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (gnomon) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார்.These accomplishments are often attributed to him, notably by Diogenes Laertius (II, 1) and by the Roman historian Eusebius of Caesarea, Preparation for the Gospel (X, 14, 11). இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.

இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.I. Frolov, Editor,  Dictionery of Philosophy, Progressive Publishers, Moscow,1984, p. 18.

அடிக்குறிப்புகள்

வெளி இணைப்புகள்

 The Internet Encyclopedia of Philosophy - Anaximander 
 Extensive bibliography by Dirk Couprie
 Anaximander entry by John Burnet contains fragments of Anaximander

பகுப்பு:கிமு 610 பிறப்புகள்
பகுப்பு:கிமு 546 இறப்புகள்
பகுப்பு:கிரேக்க மெய்யியலாளர்கள்
பகுப்பு:கிரேக்க வானியலாளர்கள்
பகுப்பு:கிரேக்க இயற்பியலாளர்கள்
பகுப்பு:பண்டைய கிரேக்க வானியலாளர்கள்